**UČNI SKLOP: RAZSVETLJENSTVO IN ROMANTIKA**

**Tema: France Prešeren, Zdravljica**

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

• z rdečo barvo so označene vsebine oz. cilji nižje ravni zahtevnosti,

• z modro so označene vsebine oz. cilji temeljne ravni zahtevnosti,

• z zeleno pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem umetnostno besedilo (pesem).
* Znam uvrstiti umetnostno besedilo v časovni okvir njegovega nastanka in utemeljim svojo izbiro.
* Znam oblikovati domišljijsko predstavo književnega prostora in znam ugotoviti, v kateri dogajalni čas je postavljeno dogajanje.
* Znam določiti motive v pesmi.
* Doživljam pesemske slike in se zavedam, kakšen vpliv imajo name (npr. na moje razpoloženje) in kako se čustveno odzivam na jezikovne prvine.
* Znam izluščiti osrednjo idejo (sporočilo) in temo pesmi.
* V pesmi znam poiskati rimo.
* Zaznavam likovno podobo pesmi in ugotavljam povezanost likovne podobe s temo/sporočilnostjo pesmi.
* Znam razložiti besede/besedne zveze s prenesenim pomenom ter jih poimenovati s strokovnim izrazom.
* Razumem in pravilno uporabljam literarnovedne izraze: nagovor, likovna pesem, domovinska tematika, romantika.
* Poznam bistvene podatke o življenju in delu književnika Franceta Prešerna ter bistvene značilnosti njegovih del.
* Prepoznavam pomen literarnozgodovinskih obdobij v razvoju književnosti.
* Znam tvoriti likovno pesem v povezavi z določeno ali izbrano temo.
* Znam razločno in doživeto deklamirati pesem.
* Bistvene prvine umetnostnega besedila znam ustrezno uporabiti pri interpretativnih in (po)ustvarjalnih odzivih na sprejeto književno besedilo.
* Tvorim ustrezno, smiselno in razumljivo (poustvarjalno) besedilo, skladno z jezikovno in slogovno normo knjižne zvrsti, v katerem se učim izražati svoje doživljanje in razumevanje prebranega besedila/odlomka, razvijam in nadgrajujem izražanje lastnega mnenja z utemeljevanjem in navezovanjem na besedilo/odlomek ter z vrednotenjem.

**Navodilo za učenca/učenko**

|  |  |
| --- | --- |
| 1. Preverjanje predznanja | V 8. razredu ste že spoznali pesnika Franceta Prešerna in obravnavali nekatera njegova dela.  Reši naloge za preverjanje predznanja v Prilogi 1 (glej spodaj), s pomočjo katerih lahko ugotoviš, koliko se še spomniš lani obravnavane snovi.  Nato delovni list skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 1. Samostojno učenje   (uvod v branje besedila) | Preberi besedilo v i-učbeniku na povezavi <https://eucbeniki.sio.si/slo9/2389/index.html> na str. 367 in reši naloge na isti strani. |
| 1. Samostojno učenje   (poslušanje interpretativnega branja besedila, razumevanje, razčlenjevanje, vrednotenje) | Poslušaj posnetek Zdravljice v i-učeniku na povezavi <https://www.youtube.com/watch?v=YtwpuaMkF6k> v izvedbi Poldeta Bibiča.  Nato reši naloge v i-učeniku na povezavah  <https://eucbeniki.sio.si/slo9/2389/index1.html>,  <https://eucbeniki.sio.si/slo9/2389/index2.html>,  <https://eucbeniki.sio.si/slo9/2389/index3.html>,  <https://eucbeniki.sio.si/slo9/2389/index4.html> in  <https://eucbeniki.sio.si/slo9/2389/index5.html>  na str. 368 do 372.  Naloge so zasnovane tako, da lahko pravilnost svojih odgovorov preverjaš sproti. |
| 1. Samostojno učenje   (sinteza, literarna teorija) | Reši naloge v i-učbeniku na povezavi <https://eucbeniki.sio.si/slo9/2389/index6.html>  na str. 373.  Naloge so zasnovane tako, da lahko pravilnost svojih odgovorov preverjaš sproti. |
| 1. Samostojno učenje   (uporaba bralnih učnih strategij) | V zvezek za slovenščino (književnost) napiši povzetek bistvenih vsebin te snovi (Prešeren – Zdravljica).  Povzetek skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 1. Samostojno učenje   (sinteza, vrednotenje, nove naloge) | Reši naloge v i-učbeniku na povezavah <https://eucbeniki.sio.si/slo9/2389/index7.html> in  <https://eucbeniki.sio.si/slo9/2389/index8.html>  na str. 374, 375. |
| 1. Samostojno učenje   (nove naloge) | Napiši likovno pesem na povezavi <https://eucbeniki.sio.si/slo9/2389/index9.html>  na str. 376.  Nato na isti strani napiši še krajši sestavek o pesmi. |
| 1. Končno preverjanje znanja | Reši preverjanje znanja na delovnem listu. Nato ga skeniraj in oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 1. Samovrednotenje in načrtovanje učenja za izboljšanje učnih dosežkov | Po obravnavi Prešernove Zdravljice reši razdelek Samovrednotenje znanja (semafor). Po potrebi načrtuj izboljšanje znanja (kaj in kako).  Tudi ta dokument skeniraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |

**Priloga 1:**

**1. NALOGA:** Kdaj so je izšla knjiga Poezije dr. Franceta Prešerna? Obkroži pravilni odgovor.

|  |  |  |  |
| --- | --- | --- | --- |
| 1840 | 1844 | 1847 | 1849 |

**2. NALOGA:** Poveži podatke iz vseh treh stolpcev, tako da napišeš na črtico pred naslovom Prešernovih pesmi ustrezno črko in številko.

|  |  |  |
| --- | --- | --- |
| *Naslov pesmi* | *Pesniška oblika* | *Tematika* |
|  |  |  |
| \_\_\_\_ O, Vrba | A romanca | 1 ljubezenska |
| \_\_\_\_ Uvod h Krstu pri Savici | B sonet | 2 socialna |
| \_\_\_\_Povodni mož | C ep | 3 zgodovinska |
|  | Č balada | 4 domoljubna |

**3. NALOGA:** Naslednjim skupinam besed pripiši nadpomenke.

|  |  |
| --- | --- |
|  | *Nadpomenka* |
|  |  |
| amfibrah, trohej, jamb | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| laški enajsterec, španski osmerec | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| tercina, kvartina, dvovrstičnica | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

**4. NALOGA:** Dopolni.

Prešernova pesem *Povodni mož* je prva slovenska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Snov zanjo je pesnik dobil v Valvasorjevem delu \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**5. NALOGA:** Preberi spodnje verze in odgovori na vprašanja.

Ženin z njo obljubljen svoje  
zbere Ojstrovrhar hlapce,  
po prijatlje bližnje pošlje,  
in si ójster meč opaše,  
ročno jezdi nad Turčine,  
spolnit voljo svoje drage.  
Ne globoka reka, Kolpa,  
ne vdržé ga turške straže,meč krvavi v močni desni,  
pred seboj drvi Bosnjake,  
bášetovi grad razdene,  
reši 'z sužnosti rojake,  
z njimi bášetovo lépo  
sestro vitez s sabo vzame,  
črnooko, svetlolično,  
rásti in podobe rajske;  
vseh lepot bila je sonce,  
ki so tisti čas sijale.

1. Iz katere pesmi so verzi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Navedi tri glavne književne osebe, ki nastopajo v tej pesmi.

|  |  |  |
| --- | --- | --- |
| \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_ |

c. Katero ujemanje glasov je pesnik v tej pesmi uporabil namesto rime in kako se takšno glasovno sredstvo imenuje? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. **NALOGA:** Preberi verze in odgovori na vprašanja.

Podal ji mladenič prelepi je rôko  
in urno ta dva sta po pódu zletela,  
ko da bi lahké perutnice imela,  
bilà bi brez trupla okrog se vrtela,  
ne vidi se, kdaj da pòd noga udar',  
plesala sta, ko bi ju nosil vihar.

1. Iz katere pesmi so zgornji verzi? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. Določi rimo, tako da jo označiš s črkami. Rešitev zapiši na spodnjo črto.

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **NALOGA:** S kopičenjem soglasnikov v 11. kitici je pesnik oponašal bližajočo nevihto (npr. *zasliši na nebu se strašno gromenje …*).

Kako imenujemo tako glasovno figuro?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ali \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **NALOGA:** Prešeren je v pesmi Povodni mož uporabil raznovrstna pesniška sredstva**.** Levo in desno stran poveži tako, da napišeš ustrezno črko na črtico pred primerom na levi strani.

|  |  |
| --- | --- |
| \_\_ valovi šumeči te, Urška, žele | A mnogovezje |
| \_\_ plesala sta, ko bi ju nosil vihar | B anafora |
| \_\_ na Starem so trgu | C primera ali komparacija |
| \_\_ le urno, le urno obrni pete | Č zamenjan vrstni red besed |
|  | D podvojitev ali geminacija |
|  | E poosebitev in zamenjan vrstni red besed |
|  |  |